આ જ રીતે તાજેતરમાં કોંગ્રેસે એનઆરસી પર હોબાળો મચાવ્યો.નેશનલ રજીસ્ટર ઓફ સીટીઝનના સુધારેલા ડ્રાફ્ટમાં આસામના ૪૦ લાખ લોકોના નામ સામેલ થયા નથી.તે એટલા માટે કે તેઓ પોતાની ઓળખ હાલ સાબીત કરી શક્યા નથી અને તેમાંના મોટાભાગના લોકો બાંગ્લાદેશી છે.૧૯૮૫માં રાજીવ ગાંધી સરકારે આસામ એકોર્ડ કરાર કર્યો હતો જેમાં ગેરકાયદેસર પ્રવાસીઓની ઓળખ કરવી અને તેમને તેમના દેશમાં પાછા મોકલવાની જોગવાઈ છે.ત્યારબાદ ૨૦૦૯માં કરવામાં આવેલી એક એનજીઓની અરજી પર ૨૦૧૩માં સુપ્રીમ કોર્ટે એનઆરસી લીસ્ટ અપડેટ કરવા આદેશ આપ્યો અને ૨૦૧૪થી આ કાર્ય ચાલુ થયું.હવે આમાં સરકારે ખોટું શું કર્યું ? કોઈપણ દેશની સરકાર આવા ગેરકાયદેસર લોકોને કોઈપણ પ્રકારના નાગરિકત્વ વગર પોતાના દેશમાં રહેવા દે ખરા ? દેશની સુરક્ષા,કાયદો અને વ્યવસ્થાના જોખમે માત્ર વોટબેંક માટે આવા તત્વોની તરફેણ કરવી કેટલું યોગ્ય ? સતા મહત્વની છે કે દેશની સુરક્ષા ?